CELEX: 32016R1087
Language: hr
Date: 2016-07-05 00:00:00
Title: Provedbena uredba Komisije (EU) 2016/1087 оd 5. srpnja 2016. o odobrenju tolilfluanida kao postojeće aktivne tvari za uporabu u biocidnim proizvodima vrste 7 (Tekst značajan za EGP)

6.7.2016   
            
            
               HR
            
            
               Službeni list Europske unije
            
            
               L 180/18
            
         PROVEDBENA UREDBA KOMISIJE (EU) 2016/1087
   оd 5. srpnja 2016.
   o odobrenju tolilfluanida kao postojeće aktivne tvari za uporabu u biocidnim proizvodima vrste 7
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje tolilfluanid.
            
         
               (2)
            
            
               Tolilfluanid je ocijenjen za uporabu u proizvodima vrste 7, „Sredstva za zaštitu površine”, kako je utvrđena u Prilogu V. Uredbi (EU) br. 528/2012.
            
         
               (3)
            
            
               Finska je imenovana nadležnim ocjenjivačkim tijelom te je 17. ožujka 2015. podnijela izvješća o ocjeni, zajedno sa svojim preporukama.
            
         
               (4)
            
            
               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 9. prosinca 2015. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela.
            
         
               (5)
            
            
               U skladu s tim mišljenjem može se očekivati da će biocidni proizvodi vrste 7 koji sadržavaju tolilfluanid ispuniti zahtjeve iz članka 19. stavka 1. točke (b) Uredbe (EU) br. 528/2012, ako se zadovolje određene specifikacije i uvjeti koji se odnose na njihovu uporabu.
            
         
               (6)
            
            
               Stoga je primjereno odobriti tolilfluanid za uporabu u biocidnim proizvodima vrste 7 podložno određenim specifikacijama i uvjetima.
            
         
               (7)
            
            
               Budući da tolilfluanid ispunjava kriterije za razvrstavanje kao tvar koja izaziva preosjetljivost kože 1. kategorije kako je utvrđena u Prilogu I. Uredbi (EZ) br. 1272/2008 Europskog parlamenta i Vijeća (3), tretirane proizvode koji su tretirani tolilfluanidom ili ga sadržavaju trebalo bi pri njihovu stavljanju na tržište propisno označiti.
            
         
               (8)
            
            
               Prije odobravanja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Tolilfluanid se odobrava kao aktivna tvar za uporabu u biocidnim proizvodima vrste 7, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
   
      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebne odredbe
               
            
                  Tolilfluanid
               
               
                  Kemijski naziv prema IUPAC-u:
                  N-(diklorofluorometiltio)-N′,N′-dimetil-N-p-tolilsulfamid
                  EZ br.: 211-986-9
                  CAS br.: 731-27-1
               
               
                  96 % m/m
               
               
                  1. siječnja 2018.
               
               
                  31. prosinca 2027.
               
               
                  7
               
               
                  Odobrenja za biocidne proizvode podliježu sljedećim uvjetima:
                  
                              1.
                           
                           
                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                           
                        
                              2.
                           
                           
                              S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:
                              
                                          (a)
                                       
                                       
                                          industrijskim ili profesionalnim korisnicima;
                                       
                                    
                                          (b)
                                       
                                       
                                          neprofesionalnim korisnicima tretiranih boja koje sadržavaju tolilfluanid kao sredstvo za zaštitu površine;
                                       
                                    
                                          (c)
                                       
                                       
                                          površinskim vodama, tlu i podzemnim vodama, uključujući rizik koji predstavljaju produkti degradacije.
                                       
                                    
                        Stavljanje na tržište tretiranih proizvoda podliježe sljedećem uvjetu:
                  Osoba nadležna za stavljanje na tržište tretiranog proizvoda koji je tretiran tolilfluanidom ili koji ga sadržava dužna je osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.
               
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.